Source: http://www.bihon.ro/nu-comenteaza-arbitrajul-din-meciul-cu-u-bt-cluj/2175186
Timestamp: 2019-01-23 14:47:48+00:00

Document:
Nu comentează arbitrajul din meciul cu U BT Cluj - BIHON
la	8. ianuarie 2019 14:45
Antrenorul asistent al CSM CSU, Milan Mitrovic	- © FOTO: FIBA
Meciul dintre U BT Cluj-Napoca și CSM CSU Oradea a avut parte de un moment controversat, petrecut la începutul celui de-al patrulea sfert.
În minutul 33, Dragan Zekovic a fost faultat, dar arbitrii au lăsat jocul să continue, dictând apoi un fault al lui Sean Denison asupra clujeanului Kyndall Dykes. Faza a provocat proteste vehemente din partea băncii orădenilor. Arbitrii au acordat fault tehnic și apoi unul eliminatoriu împotriva asistentului Milan Mitrovic, care a trebuit să părăsească banca echipei. Clujenii au beneficiat astfel de nu mai puțin de cinci aruncări libere, dintre care Rasic a transformat patru, având apoi și posesia.
Conducerea CSM CSU Oradea nu a dorit însă să comenteze în niciun fel această decizie. „Eu nu am nimic de comentat în privința arbitrajului, pe mine mă interesează doar jocul echipei mele”, s-a mărginit să afirme antrenorul Cristian Achim. La rândul său, președintele CSM Oradea, Șerban Sere, a fost la fel de laconic. „Nu putem să ne legăm de arbitraj în acest meci. Noi trebuie să ne ocupăm în primul rând de echipa noastră, care nu a jucat deloc bine în partida de la Cluj”, a spus oficialul orădean.
Meciul U BT Cluj-Napoca – CSM CSU Oradea a fost condus de brigada de arbitri Marius Ciulin, Șerban Rașoga, Costin Bogdănescu, iar comisar FR Baschet a fost Tibeiu Rist. Partida s-a încheiat cu victoria categorică a clujenilor, scor 93-78.
Taguri: arbitri, baschet masculin, CSM CSU Oradea, U BT Cluj

References: CSM 
 CSM 
 CSM 
 CSM 
 CSM 
 CSM